Toimintasuunnitelma

Lapin koulun oppilaskunnan toimintasuunnitelma lukuvuodelle 2026-2027

Yleistä
Lapin koulun oppilaskuntaan kuuluu 151 oppilasta (20 esikoululaista ja 131 alakoululaista). Oppilaskunnan hallitukseen on valittu jokaiselta luokka-asteelta kaksi oppilasta, hallitukseen kuuluu näin ollen yhteensä 14 varsinaista jäsentä. Ohjaavina opettajina toimivat Jemina Vahero ja Camilla Uusi-Pietilä. 

Toiminta
Oppilaskunnan hallitus pyrkii vaikuttamaan oppilaiden kouluarkeen ja koulussa tehtäviin päätöksiin niin, että päätöksenteossa ja yhteisessä keskustelussa oppilaiden näkemykset tulevat huomioiduksi. Lukuvuoden aikana hallitus kokoontuu vähintään kerran kuukaudessa, tarvittaessa kokouksia pidetään useammin.

Suunnitelmissa lukuvuodelle 2026-2027 on erilaisia teemapäiviä ja tempauksia. Perinteeksi muodostuneet Hassun hatun päivä ja Vappu Show on tarkoitus järjestää tänäkin vuonna. Lisäksi on suunnitteilla pienempiä tapahtumia esimerkiksi joulun ja ystävänpäivän yhteyteen. Hallitusoppilaat ovat tänä vuonna innokkaita järjestämään erilaisia koko koulun jahteja (pääsiäismunajahdin tapaan, mutta eri teemoilla). Lisäksi koko koulun yhdistävinä tempauksina on suunnitteilla esimerkiksi pyjamapäivä. Hallitusoppilaat ovat toivoneet myös liikunnallista toimintaa kuten temppurataa. Tänä vuonna onkin tarkoitus lisätä hallituksen yhteistyötä Liikkuva koulu -hankkeen kanssa.

Tiedotus
Oppilaskunnan hallituksella on Lapin koulussa ilmoitustaulu, jossa tiedotetaan tulevista tapahtumista ja kokouksista. Ilmoitustaululla on nähtävissä myös viimeisimmät kokousmuistiot.


